नगर आयुक्त ने बाबा साहब को पुष्प अर्पित किए
Ghaziabad 14 अप्रैल (एजेंसी) नगर निगम मुख्यालय में बुधवार को को भारत रत्न बाबासाहेब डॉक्टर भीमराव अंबेडकर जी की जयंती पर उन्हें नमन किया गया। महापौर आशा शर्मा एवं नगर आयुक्त महेन्द्र सिंह तंवर ने उन्हें याद करते हुए पुष्प अर्पित किए।
सामाजिक लोकतंत्र को प्रस्थापित करना चाहिए
महापौर आशा शर्मा ने कहा कि बाबा साहेब डाॅ अंबेडकर संविधान के जनक हैं। उन्होंने मानवता का हमंें जो रास्ता दिखाया, उस पर चलकर ही पूरी मानवता का कल्याण हो सकता है। हम लोगों को राजनीतिक लोकतंत्र के साथ सामाजिक लोकतंत्र को भी प्रस्थापित करना चाहिए।
डाॅ अंबेडकर ने सामाजिक भेदभाव के विरुद्ध आवाज उठाई
नगर आयुक्त महेन्द्र सिंह तंवर ने कहा कि बाबा साहेब डाॅ अंबेडकर ने सामाजिक भेदभाव के विरुद्ध आवाज उठाई। वे महान समाज सुधारक एवं भारतीय संविधान निर्माता थे। संविधान निर्माता के रूप मे उनका जो योगदान है, उसके लिए यह देश उनका हमेशा ऋणी रहेगा।
आधुनिक भारत की नींव तैयार करने में बाबा साहब की महती भूमिका रही
आधुनिक भारत की नींव तैयार करने में उनकी महती भूमिका रही है। बाबासाहेब की प्रेरणा से उसी नींव पर हम नए भारत का निर्माण कर रहे हैं। कार्यक्रम में पार्षद प्रदीप चौहान,अपर नगर आयुक्त प्रमोद कुमार, अपर नगर आयुक्त शिव पूजन यादव आदि भी मौजूद रहे।